ཀྱེ་ཀྱེ།ཞེས་པའི་ཐ་སྙད་འདི་མཐོང་མ་ཐག་ཆུ་ཐིགས་དེས་རང་ཉིད་ཀྱིས་སྙན་ངག་མཁན་རྙེད་བྱུང་བ་ཚོར།ཀྱེ།ཆུ་ཐིགས་དེའི་ནང་དུའང་ཉི་མའི་གཟི་འོད་འཚེར་བཞིན་འདུགཅི་འདྲའི་རྣར་སྙན་པའི་སྐད་ཆ་ཞིག་རེད་ཨང༌།ཆུ་ཐིགས་གཅིག་ལའང་དེ་འདྲའི་སྙིང་སྟོབས་ཆེན་པོ་ཞིགཉི་མའི་གཟི་འོད་ལྟར་ཅི་འདྲའི་རླབས་ཆེ་བའི་ཆུ་ཐིགས་ཀྱེ།ཆུ་ཐིགས་དེས་རང་ཉིད་ལ་བརྩེ་འདང་སྟོན་སྐབས་ཀྱང་ཀྱེ་ཞེས་པའི་ཐ་སྙད་དེ་བེད་སྤྱོད་བཏང་ཡོད།ཆུ་ཐིགས་དེས་རང་ཉིད་ཀྱང་ཉི་མ་དངོས་ཡིན་པར་སྙམ་དུས།ཁོ་ལ་ཡང་ནམ་མཁའ་ལྟ་བུའི་སྡུག་ཡུས་ཤིག་ཡོད།ནམ་མཁའི་ཉི་མར་ཡང་ང་རྒྱལ་ཆེ་བ་ལ།འཛམ་གླིང་ཐོག་ཉི་མ་ཁོང་གཅིག་པུ་ལས་མེད་པར་སྙམ་ཡོད།མ་རེད།དེ་འདྲ་མ་རེད།ད་དུང་གཅིག་ཡོད་པ་རེད་ཨང༌།ད་དུང་ཉི་མའི་གཟི་འོད་འཚེར་བའི་ཆུ་ཐིགས་གཅིགཉི་མས་གནས་ལུགས་འདི་ཙམ་ཞིག་སྔ་ས་ནས་རྟོགས་ཐུབ་པའི་ཆེད་དུ།ཆུ་ཐིགས་དེས་སྔ་མོ་ནས་རྩྭ་ལྗང་རྐང་གཅིག་གི་རྩེ་རུ་འགོས་ནས་གནམ་སའི་འབྲེལ་མཚམས་དེར་ཉི་མར་བསྒུགས་ཏེ་བསྡད།ཉི་མ་རི་རྩེ་ནས་འཕག་བྱུང༌།སྐད་ཅིག་དེ་ཉིད་ལ་ཆུ་ཐིགས་དེས་ཀྱང་འོད་ཟེར་སྣ་བདུན་སྤྲོས་བྱུང༌།དངོས་གནས།ཆུ་ཐིགས་དེས་སྤྲོ་སེམས་འཁོལ་བའི་ངང་ཉི་མ་བོས།ཝེ།སྤུན་ཟླ་ཉི་མ།ཁྱེད་ཀྱིས་ང་མཐོང་གིན་འདུག་གམ།ང་ཡང་་་་་འོད་སྣང་སྤྲོ་མཁན་གྱི་ཆུ་ཐིགས་དེའི་སྐད་ཆའི་མཇུག་མ་རྫོགས་གོང༌།ཁོང་ཉི་མའི་འོད་ཀྱི་འཇའ་གུར་ལས་གཟུགས་དབྱིབས་དང་ཁ་དོག་ཅི་ཡང་མེད་པའི་རླངས་རྫས་སུ་གྱུར་སོང༌།